紀傑

紀傑（），字士英，河南彰德府磁州人，民籍，明朝政治人物。進士出身。

生平
早年出身州學生，成化七年（1471年）辛卯科河南鄉試第六十名。成化十一年（1475年）乙未科會試第二百二十名，殿試登進士第三甲第九十六名。授廣平縣知縣，十九年八月擢授南京试御史，二十年十二月实授南京廣東道監察御史，监试二十二年丙午順天鄉試。弘治二年（1489）南京御史姜绾等弹劾太监蒋琮 ，双方互相攻讦，姜绾与御史金章、刘逊、孫紘、纪杰、曹玉、谭肃、徐礼、余濬等人皆被逮下狱，三年正月降一级，纪杰贬同州判官，视事八阅月，告老归乡。正德九年甲戌十月十九日，因病终于家。嘉靖三十二年《磁州志》－27 卷四艺文：都御史王嵩撰《御史纪公墓志铭》：磁之有纪氏，来自于比公之大父旺，偕母兄避乱南行，中途不保，母兄散失，颠沛至磁，依讲武城唐氏，因赘焉。旺生麟，饶于财，遂为著姓。麟生骖，娶李氏，生公及兄信、俊弟傅。公讳杰字士英，配李清长女讳秀。公早失恃，中丁零替，寄食李氏。勤身力学，为郡庠生，以诗经中成化辛卯乡举，登乙未进士，宰广平县，惠养孤贫，禁戢姦顽，民爱而畏之。以考最擢南台御史，时辈以老成练达推。丙午乡试京闱，例以御史二员监试。競夺者至相殴詈，时公以眼疾休暇，都御史密以试事来属，恳辞乃徃，剗剔弊蠧，榜中得人。天长县百户史浩素号巨猾，积年抅讼，连引者至六七百人，前后所委御史多致纷纭，反被其毒。以属公，公折以严明，竟抵于法。南京太监蒋琮多占官田，侵夺民利，公与时辈数人连章上其状，俱被左迁。公有判同州之行，视事谨八阅月，蒪鲈动兴，请于当道者，投老故乡，时弘治庚戌也。先是天子赐诰勅，褒封公为文林郎，李氏为孺人，父母知生者之爵。公雅志澹泊，家食时尝有失金帛者，公为守之而还其人。居官不以苞苴自污，及其归也，囊无余资，敞屋数椽，薄田二顷，仅足以蔽风雨、具食粥供蒸尝。子姪未知学，为之择师，亲为讲解，每语以忠孝之道，或志意不伦、交游非类，一衣一器之奇巧不衷，必诃斥禁绝。以故家不畜摴蒱愽局之具，积书盈箧。每置一编于枕畔，旦则披襟坐读，白首不废。自作训蒙对偶二卷，手抄成帙。诗文不事雕㙇，而语意浑然；写字未尝潦草，不喜为人作私书。有司请为乡饮大宾，与燕者以为荣。性少饮酒，知旧显人来过者，一鱼一菜，略叙平生，问公事则不荅。晚年与乡人尝在官而有年德者数人为会，菓酒简便，情意固洽，乡人慕而效之。正德甲戌十月十九日，以疾终于家。孺人先公卒，继室李氏晚所娶也。男纯，举人，娶武氏、陈氏；绶，赵府典膳，娶白氏；约，生员，娶冯氏、杜氏。女二，一适生员张鸿，一适医官白杊，皆孺人出也。有孙曰行简、行敏、行道、行惠。择于某年月日将启墓与孺人合葬先茔。长子纯持状请誌铭。 予惟人主天地间，或不得事诗书之业而学学矣，或不能自奋于功名之途而仕仕矣，又或官成名立而不能引身于泉之下以乐具天年。君则学而仕，仕而退休林下者二十年。呜呼！乌台黄甲而不自以为贵，朱衣豸冠而不自以为荣，敝衣羸马而不自以为贱，野田茅屋而不自以为陋，伛偻锄菜而不自以为辱，白首执卷而不自以为劳，奔走乡约而不自以为烦，此岂一介功名之士耶？将进于道德而未已也。铭曰：    呜呼纪君！民之父母，君之耳目，士之师表，乡之善俗，用之则黄堂乌府，舍之则青山白屋，乐哉佳城，其固于南山石槨也耶。

家族
曾祖父紀旺。祖父紀麟。父亲紀驂。母李氏。兄信、俊；弟傅《天一阁藏明代科举录选刊·登科录》（《成化十一年进士登科录》）。子紀純，嘉靖二年进士。

参考

Category:成化七年辛卯科河南鄉試舉人
Category:纪姓
Category:磁州人
Category:明朝廣平縣知縣
Category:明朝南京監察御史